დღეს, 2022 წლის 26 ოქტომბერს, ამბროლაურის მუნიციპალიტეტის მეორე მოწვევის საკრებულოს ოცდამეხუთე (მორიგი) სხდომა გაიმართა.

სხდომას უძღვებოდა ამბროლაურის მუნიციპალიტეტის საკრებულოს თავმჯდომარე - ასლან საგანელიძე.

სხდომას ესწრებოდნენ: ამბროლაურის მუნიციპალიტეტის მერი - ზვიად მხეიძე, სახელმწიფო რწმუნებულის პირველი მოადგილე - ქრისტინე კობახიძე, ამბროლაურის მუნიციპალიტეტის მერიის არქიტექტურული ზედამხედველობის სამსახურის უფროსი ალექსანდრე ქურციკიძე.

საკრებულომ მოისმინა და დამაკმაყოფილებლად შეაფასა ამბროლაურის მუნიციპალიტეტის მერიის არქიტექტურული ზედამხედველობის სამსახურის ხელმძღვანელის ანგარიში 2022 წლის 01 იანვრიდან 01 ოქტომბრამდე გაწეული საქმიანობის შესახებ.

ცვლილება შეიტანა „ამბროლაურის მუნიციპალიტეტის 2022 წლის ბიუჯეტის დამტკიცების შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N 24 დადგენილებაში.

მიიღო განკარგულება ამბროლაურის მუნიციპალიტეტის საკუთრებაში არსებული უძრავი ქონების (ამბულატორიების) სახელმწიფოსათვის უსასყიდლოდ საკუთრებაში გადაცემის შესახებ.

მიღებული სამართლებრივი აქტები, კანონმდებლობით დადგენილ ვადებში გამოქვეყნდება, ამბროლაურის მუნიციპალიტეტის ოფიციალურ ვებ. გვერდზე ambrolauri.gov.ge